LidanRubinov/Halacha-QA huggingface dataset:
שאלה: נוער גבעות: הרב, רציתי לדעת מה עמדתך לגבי נוער גבעות.
תשובה: האידיאולוגיה של נוער הגבעות איננה הדרך שלי, אבל אינני מבטל את מי שלא בדרכי. יש מקום לדרכים מגוונות. אני נגד הכללות: יש ציבורים שונים של  נוער גבעות  ובכל ציבור יש נערים שונים ומגוונים. כידוע,  צבור    צדיקים בינוניים ורשעים. אני נגד הרשעים ובעד הצדיקים.
שאלה: צאת השבת: לרב גבר שהתפלל 3 תפילות ביום שבת האם חייב בתפילת ערבית של מוצ"ש בכדי לערוך הבדלה? לתשובתך אודה מראש
תשובה: לא כל כך הבנתי את השאלה. תפילת ערבית היא חובה במוצאי שבת, ללא קשר לשאלה כמה תפילות התפללו במשך השבת. על כן, אשמח להבין יותר טוב את השאלה כדי לענות תשובה.
שאלה: טעימת בירה: אדם לא שומר שבת הכין בירה ביתית לצריכה עצמית, תוך כדי חילול שבת בחלק מהתהליך. vאם ניתן לשתות בירה זו? מה לגבי טעימה בלבד? מדובר באדם צמחוני, וככל הידוע לי השעורה לייצור בירה מיובא מחו"ל.
תשובה: יש כאן שני נושאים 1.כשרות-יש לוודא שאין בעיות כשרות בחומרי הגלם של הבירה. 2.בדhעבד במוצאי שבת מותר לאכול אוכל שנעשה או נתבשל, על ידי אדם אחר, תוך כדי חילול שבת.(שו"ע או"ה שי"ח:א)
שאלה: עדשים שחורות: רציתי לשאול איך בוררים עדשים שחורות?
תשובה: לרכוש טרי עם הכשר מעולה. יש לפזר אותם על גבי משטח בצבע שונה מהקטניות ולברור בניהם. ליתר בטחון יש שממליצים להציף אותם במים עם מעט מלח אבל לנו לא נראה שזה נצרך.
שאלה: הדפס על כיפה: רציתי לדעת אם יש נוסח כלשהו המלצה לכיתוב על כיפות שנתרמות לבית כנסת לעילוי נשמת אימי? חשבתי על : לזכרה של שרה רוחם שנפטרה ב ח בטבת תשע"ג ת.נ.צ.ב.ה או שצריך ראוי לרשום לעילוי נשמת.?
תשובה: וברכת ד  אין נוסח מחייב, מקובל לכתוב לעילוי נשמת, אבל אפשר לכתוב "לזכרה". מן השמים תנוחמו בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כללי: לפני מספר שבועות התכתבתי עם בחורה באינטרנט היא לא דתיה, התכתבנו על דברים אסורים מן משחק כזה היא כתבה כאילו היה קיום יחסים כאילו עשינו דברים אסורים היא המציאה מן סיפור זה המשחק להמציא סיפור אני לא מכיר אותה, גם אני כתבתי משהו לא צנוע אני מאוד מצטער על זה, זה גרם לי אחרי זה כאב נפשי מבחינה רוחנית זה נחשב כאילו זה קרה באמת או שלא? אני יודע שזה לא אמיתי זה דימיון מה ההבדל מבחינה רוחנית בין להביע משהו בכתב לבין להביע בדיבור? האם זה אותו דבר? אתם עושים עבודת קודש מראש
תשובה: וברכת ד  יש איסור בפועל של עריות, ויש איסור שאיננו בפועל אלא ונשמרתם מכל דבר רע, שהוא איסור גם על הרהורי עברה. ועיין בגמ  יומא "הרהורי עברה קשים מעברה". על כן אתה צריך לעשות תשובה על על הרהורים אלו, ולמד היטב ספר מסילת ישרים בייחוד פי"א, תכיר בחטאך ות עליו לפני הקב"ה ותקבל עליך שלא תשוב לזה החטא עוד. מלבד זאת כדאי לתת צדקה "ושביה בצדקה". בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דיני אבלות: אבא של אישתי נפטר לפני כחודשיים ויש לנו מספר שאלות בנוגע לדיני אבלות: 1. האם מותר לנסוע לחופשה משפחתית? בארץ ו או בחו"ל? 2. האם מותר לצאת למסעדה או בית קפה? (שנינו כזוג או עם מספר מצומצמם של חברים בני משפחה)? כמובן שייתכן שיש מוזיקה שקטה במקום 3. האם מותר להאזין למוזיקה ברכב? 4. האם יש בעיה עם ללכת לספא, מסאז או משהו כזה? 5. האם יש בעייתיות בהשתתפות במסיבות גן ו או במסיבות יום הולדת לילדים?
תשובה: ראשית, האבלות אינה מחייבת ככלל את כל המשפחה אלא רק את האשה האבלה, אף שבודאי כולכם חשים בצער ובכאב על אבדן הסב. לגבי השאלות עצמן: 1. מותר לנסוע לחופשה משפחתית, הן בארץ והן בחו"ל. מובן שהחופשה לא תכלול אירועי בידור ושמחה מיוחדים, אלא נופש וטיולים משפחתיים. 2. לצאת כזוג לבית קפה - מותר, ואין לחשוש ממוזיקת הרקע. הליכה למסעדה או לבית קפה עם חברים - בעייתית יותר. לדעתי ישיבה שקטה "על כוס קפה" עם חברים - מותרת, אולם סעודה משותפת בחבורה - אסורה. סעודה עם בני המשפחה הקרובה- מותרת. 3. יש דעות שונות בקשר לכך, והדבר תלוי בסוג המוזיקה (שקטה "שמחה"), ובצורך בה בנהיגה (מניעת הרדמות  סתם בשביל ההנאה). ככלל, מוזיקה שקטה שמטרתה לשמר ערנות - מותרת לרוב הדעות. 4. אין בעיה ברחיצה של הנאה, וכך גם בטיפולי גוף שונים. 5. אם יש צורך בכך בשביל הילדים - מותר. ממש כפי שמותר בשנת האבל לנגן בחתונה למי שזו עבודתו. כהורים אנו "עובדים" בגידול ילדינו, מכל הבחינות, הן מבחינת השקעת הזמן והן מבחינת הערך הרב שבתפקיד הזה. כשאנו הולכים למסיבת יום הולדת של הילד - יש לכך חשיבות גדולה בבניית הקשר שבין הילד לביננו, ולכן מותר בשנת האבל. בשורות טובות, חיים בורגנסקי (התשובה ניתנה מהרב חיים בורגנסקי) רבני ורבניות בית הלל עונים לשו"ת גם בפייסבוק -
שאלה: הקדמת תאריך חתונה: האם לאחר קביעת תאריך, מקום ופרסום התאריך לחברים ומשפחה ניתן להקדים את תאריך החתונה, עקב בעיה של אדם אחד להגיע לחתונה לשמוח?
תשובה: ב"ה, אין בעיה בזה, רק לא לשכוח לעדכן את כל מי שהודעתם לו. דני ארגמן
שאלה: כיתוב על מצבה: אמא ניפטרה ב-י, במר חשון ונקברה באור לי"א במר חשון( יום פיטרת רחל אימנו) אמא נפטרה ממחלת הסרטן אחרי הרבה איסורים. היא היתה אישה דתיה מאוד מאמינה שאפילו ברגעיה האחרוני ידעה להודות להקב"ה על כל מה שעשה לה.אישה מאוד תמימה וישרה. רצינו לרשום את כל פרק "אשת חייל" מהתחלתו עד סופו על המצבה, כי כל פסוק שם באמת מתאר אותה. היינו רוצים לדעת האם יש איסור לרשום את כל הפרק? או אולי יש משהו יותר מתאים לרשום?
תשובה: ברכת ד  עליכם המקום ינחם אתכם בתוך שאר אבלי ציון וירושלים. אין איסור לכתוב את כל הפרק. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אהבה ושמירת נגיעה: כבוד הרב חבר שלי ואני ביחד כבר שנה וחצי ב ה שומרים נגיעה ומתכוונים סוף שנה להתחתן. אנחנו כבר שנה וחצי ביחד שומרים נגיעה!! האם זה הגיוני?! הוא אומר לי שקשה לו וכ ו אבל אני זאת שכל הזמן שמה את השכל בקשר שלנו וכרגע את הרגש אני שמה בצד כדי שלא ניפול. יכול להיות שאני עושה טעות? אני חוששת שאני פועלת יותר מידיי לפי השכל!! איך אדע אם באמת באמת אני אוהבת אותו גם בלי מגע פיזי? באמת שאני מעריכה אותו ואנחנו זוג ב ה עם שאיפות ומטרות אבל. אולי. : אשמח לתשובה,שבוע טוב ומבורך
תשובה: ב"ה, ברור שאת פועלת נכון, תמיד צריך לתת לשכל להוביל את המעשים שלנו, הרגש מאוד מטעה ובלבל, אמנם צריך גם רגש בחיים אבל השכל הוא המנהיג והקובע איזה רגש נכון ואיזה לא. דוקא בגלל שאין ביניכם מגד את יכולה להיות יותר בטוחה שאכן את אוהבת אותו, להיפך, אם יצרים קשר גופני לפני הזמן מקבלים חום ותמיכה, ובאים להחלטות שגויות, יש מצבים שבחורה רואה את כל החסרונות הגסים בבחור אבל המגע הפיזי מטשטש את הכל וחושבת שהוא נפלא. ראי בחוברת "קסם המגע" בתחילתו. לכן חזקי ואמצי בעבודת ה  שלך, ותזכו להגיע לחופה נקיים וטהורים, ותהיה לכם שמחה גדולה בחידוש שאחר החתונה. דני ארגמן
שאלה: הוצאת צמה מכיסוי ראש לנשים: כבוד הרב רציתי לשאול לגבי שאלה לגבי כיסוי ראש לנשים. קראתי באתר כלשהו תשובה שלך לשאלה בנושא כיסוי ראש ובו ציינת שיש המתירים לאישה נשואה להוציא צמה מכיסוי הראש. אשתי מאוד סובלת מהמשקל של השיער שלה כשהוא אסוף תחת כיסוי הראש וקראה את תשובתיך בענין וביקשה ממני לשאול מי פוסק כך ומהו המקור לפסיקה זו והאם היא יכולה לנהוג כך. דוד
תשובה: אני כמובן לא זוכר את כל מה שכתבתי, אולם כיוון שעמדתי אחרת - נראה לי שלא אותי אתה מצטט. תוכל לקרוא ב את עמדתי ההלכתית. אני מניח שיש פוסקים המקילים יותר.
שאלה: שאלת המשך לשאלה לגבי החרמת מכשיר סלולרי מתלמיד: שאלת המשך לשאלה שנשאל הרב בעבר לגבי החרמת מכשיר סלולרי מתלמיד: הרב מתייחס לעניין ה"שלטון" שיש למורה בכיתה ועל כך שהחפץ עדיין שייך ל"תלמיד". שאלתי היא, מה לגבי ההורים? נכון שילדים מבחינה הלכתית (בוודאי מעל גיל 13) הם בעלי רשות משל עצמם, אולם במציאות שלנו, הילדים וודאי סמוכים על שולחן הוריהם וברוב ככל המקרים המכשיר שייך למעשה להורים - נרכש על ידם והשימוש בו ממומן על ידם - בעיקר כדי שיהיו זמינים לתקשורת עם ההורים. כמובן שהחרמה בשעת השיעור היא כמעט הכרחית לצורך ניהול תקין של שיעור, אולם החרמה ל"ימים אחדים" כפי שמופיע בשאלה היא גם קצת חורגת מתחום ה"שלטון" של המורה (בשעות הערב או סוף השבוע כשהתלמיד אינו בבית הספר כלל) וגם מטילה בעצם את העונש על ההורים במקום על הילד. לא למותר לציין, שמבחינת חוקי המדינה, הדבר אינו פשוט. הנחיית משרד החינוך בחוזר מנכ"ל היא כדלהלן: " במידה והתלמיד השתמש במכשיר נייד בניגוד להוראות, ניתן לנקוט באחד מהאמצעים הבאים: 1. שיחת בירור עם התלמיד 2. הפקדת המכשיר במזכירות ביה"ס או בחדר המנהל, במקום קבוע, נעול ובטוח, והחזרתו בסוף יום הלימודים לידי התלמיד או לידי הוריו. 3. יידוע הזמנת ההורים. 4. במקרים של שימוש חוזר בטלפון נייד בזמן שיעור ניתן להעניש בהתאם להחלטות בית הספר בנוגע להפרות משמעת, לרבות כתיבת עבודה בנושא. " והנחיות אלו ניתנו כתגובה לכך שהורים שהגישו תלונה במשטרה קיבלו את המכשירים בחזרה. לאור זאת אני מעוניין לשאול: א. האם אין צד של גזל כלפי ההורים, שמשלמים כדי שבנם יהיה זמין (במיוחד בנסיעות אל ומאת המוסד החינוכי)? והאם לעניין זה יש נפק"מ לגיל הילד או נפק"מ אם ההורים מסכימים או מוחים על ההחרמה? ב. האם מבחינה הלכתית "שלטון" המורה בכיתה גובר על חוקי המדינה (כאשר המדינה מגדירה החרמה עד תום היום בלבד ומאידך מערכת השיטור המשפט מצדדת החזרת המכשיר בסוף היום)? ג. האם לא ייצא שכרנו בהפסדנו בהחרמת מכשיר לימים אחדים (במקרה של פניית ההורים לרשויות) ד. האם לא עדיף חינוכית יותר להעניש את הילד בעונש חינוכי (כגון כתיבת עבודה) ולא לבחור בפתרון ה"קל" לכאורה של החרמת המכשיר? (כשאנחנו היינו ילדים והעברנו פתקים, לא היה אפשר להחרים אותם, והמורים מצאו פתרונות. )
תשובה: אתה מעלה צדדים נכונים מאוד לדיון. אולם קשה מאוד לכמת אותם. קשה מאוד להכניס למסגרת מדויקת את היחס שבין "שלטון" המורה, בעלות ההורים, זכות הכיתה לשיעור תקין, זכות הילד והחובה, ועוד עניינים רבים אחרים. מה שנכון אפוא לעשות הוא להפעיל שיקול דעת ושכל ישר. אם מדובר במצב בו החרמה לימים אחדים משמעה פגיעה חמורה בקשר שבין הורים-ילדים אזי צריך למעט ב"ימים אחדים", וכדו. זו העמדה ההלכתית היסודית. לגבי שיקול הדעת החינוכי וכדו    זה שיקול דעת חינוכי, שנתון לאלה המופקדים באותו מקום על החינוך. ברם, אם תקנת הקהל, המבוטאת בחוזר משרד החינוך, היא שאסור להחרים   זו תקנת הקהל, וחובה על כל אחד לציית לה. בסמכות הקהל לקבוע תקנות בתחומים אלה, וההלכה מתקפת אותם, והופכת אותם לחלק מדיני ההלכה. לכן, כל מה שכתבתי הוא בלתי רלוונטי, זולת אם ישונה חוזר המנכ"ל.
שאלה: שימוש במיקרוסופט בהנחה: הרב דרך מקום העבודה של דודתי קיים הסדר בשימוש במיקרוסופט למחשב בהנחה משמעותית מאוד. הרישיון הוא אחד לעובד. דודתי אינה זקוקה לרישיון שלה, ומוכנה לתת לי את הקוד שלה. עם זאת, בהסדר כתוב במפורש שהוא מיועד אך ורק לעובדי החברה, ואני לא עובדת בחברה. בכל זאת, חשבתי שאולי בכל זאת מותר לי להשתמש מכיוון שלא מדובר בשימוש כפול אלא שימוש שלי בלבד. האם הדבר נחשב כגזל? מראש, רחלי
תשובה: בשאלות מסוג אלו, צריך לשאול את מנהלי החברה, במידה והם מסכימים - מותר. אך אם מתביישים לשאול סימן הוא שהדבר אסור. יום טוב
שאלה: אחריות: אם עושה דברים נגד ההלכה האם נפגע כתוצאה מכך שכרו של בעלה?
תשובה: לך. לא. לכל אחד ואחד יש אחריות על מעשיו, הוא לבד אחראי, הוא לבד נושא בתוצאות. כל אחד ואחד, הקב"ה מייחס אליו את מעשיו, ולא משליך את מעשיו על מישהו אחר. מי שגורם לאחרים לחטוא, הקב"ה מייחס את חטאי האחרים גם אליו.
שאלה: פיקוח נפש המטרה מקדשת את האמצעים?: קראתי שאלה שנכתבה בספר פסיכולוגיה. השאלה היא אם נניח ויש לך אחות ואתם עניים מרודים ואין לכם מה לאכול,אחותך גוועת ברעב האם היית גונב אוכל בשבילה?מותר לעבור על איסור גניבה בכזה מקרה? או במקרה של הלבנת פנים כתוב שאדם צריך להעדיף לזרוק עצמו לאש ולא לעבור על איסור הלבנת פנים.האם יש מידת חסידות למות ולא לעבור על איסור זה?או האם מותר לבן אדם להתפרץ לכביש ולהציל אדם ממוות אך בעצם מעשה זה יגרום לו למות בעצמו?שהרי כמו שאדם אסור לו להרוג אדם אחר כך גם אסור לו להרוג את עצמו. דבר אחרון בקשר לרצח הבל זה היה הרצח הראשון בהיסטוריה למה קין נענש על רצח איך הוא אמור לדעת איך הורגים בכלל?יכול להיות שלא ידע שמה שעשה יהרוג את אחיו?
תשובה: כידוע  פיקוח נפש דוחה שבת  - אם מצווים לחלל שבת משום פיקוח נפש ודאי מותר לגנוב ולהזיק לרכוש הזולת בשביל פיקוח נפש (לא כדי למנוע מצוקת רעב אלא כדי למנוע מוות מרעב!). לאחר מכן, מיד כאשר הדבר מתאפשר, חייבים לשוב ולפצות את מי שניזוק ממך. הלבנת פנים היא חמורה אבל איננה פיקוח נפש - לכן אין לסכן את הנפש משום הלבנת פנים. החובה להציל את הזולת היא מצווה: "לא תעמוד על דם רעך" - ודאי אדם צריך גם להסתכן מעט כדי להציל את הזולת אבל לא להכנס לסכנה ודאית שהרי אין ענין להרוג עצמך כדי להציל זולתך. על כך נאמר "חייך קודמים לחיי חברך". הדברים שאת אומרת להגנת קין אכן גרמו לכך שהוא לא נענש עונש מוות על הרצח שעשה כדין רוצח במזיד, אלא עונש גלות כדין רוצח בשוגג. ויהי רצון שכל הבירור הזה יהיה בבחינת לימוד תורה לשמה, להגדיל תורה ולהאדיר.
שאלה: פדיון שבויים גלעד שליט: רציתי לשאול על מצוות פדיון שבויים כתוב במשנה אין פודין את השבויין יתר על כדי דמיהן, מפני תקון העולם. ואין מבריחין את השבויין, מפני תקון העולם. ורציתי לשאול בקשר לגלעד שליט האם היה מותר לשחרר אותו שהרי השחרור מעודד את הערבים לחטוף עוד חיילים וגם הרבה מחבלים שוחררו והם מסכנים את בטחון המדינה האם עסקת גלעד הייתה מותרת על אף שהיא סכנה את המדינה?
תשובה: בעיקרון למדנו מאברהם שדרך המלך היא לנסות ולחלץ את השבויים כמו שעשה כשהלך להציל את לוט. אם הדבר בלתי אפשרי (לא משנה מאיזו סיבה) אז יש לדון בשאלה. הדין הזה נאמר באדם רגיל שנפל בשבי "מטעם עצמו". חייל לעומת זאת נשלח בשליחות העם לצבא, ולכן פשוט שבייחס לחייל יתכן שדווקא מה שמחזק את המוטיבציה הצבאית היא הידיעה שיעשו הכל להחזירו אם יפול בשבי, ולכן מותר למדינה לפדותו יותר משוויו. כמובן שהמדינה צריכה לשקול גם את הצד השני, של הגברת המוטיבציה לחטיפת חיילים. לסיכום: החלטה של פדיון חייל תלויה בהחלטה של השלטון לפי איך שהוא מבין את טובת המדינה.
שאלה: הריגת לטאה: מזה זמן רב יש ליד קיר ביתי לטאה. בכל פעם שהיא צצה, אני די נבהלת. לאחרונה גם ראיתי גם בתוך הביתי לטאה קטנה (כנראה כתוצאה מהשרצה). ככל הידוע לי אסור להרוג לטאות. האמנם? מה מקורה ההלכה? כפי שציינתי אני די מפחדת מהם. האם ניתן בכ"ז להרוג אותם או שמא אסור? לקבלת מענה אודה
תשובה: אין איסור להרוג לטאה, יותר מאשר בעלי חיים אחרים. אם היא מזיקה לך, או מפחידה אותך, מותר לך להרוג אותה, כמו שמותר להרוג עכבר. אני לא חושב שמה שראית בבית זה לטאה, לדעתי זו שממית (סוג של לטאה שחיה בבתים) ולא כדאי להרוג אותה, כי היא אוכלת חרקים.
שאלה: שאלה על התנ"ך: לכבוד הרב, השאלה שלי היא כזאת. ידוע שדוד המלך היא דמות חשובה מאוד ביהדות וגם אומרים שצאצא של דוד המלך הוא יהיה המשיח. דמות כל כך חשובה וכל כך צדיקה וטובה היא דוד, ושמסתכלים בתנ"ך יש ספרים על שמואל ואחרים ואין ספר על שמו של דוד(ואני די בטוח בזה כי קראתי את התנ"ך מתחילתו ועד סופו כמה פעמים כבר) ושמתי לב שאין ספר שנושא את שמו של דוד המלך אלא מסופר עליו בספר שמואל ובספר מלכים, הדבר גורם לי לפליאה ותמיהה. מדוע דמות כל כך חשובה ביהדות לא קיבלה ספר על שמה?, למה קראו לספר שמואל ב אם הרוב שם מסופר על דוד? ולמה לא קראו לספר דוד, ובמקום זאת קראו לו שמואל ב?. אגב תוך כדי כתיבת השאלה נזכרתי שגם דמות כה חשובה ביהדות כמו משה רבנו אין ספר בתנ"ך על שמו בעוד שעל הרבה אנשים אחרים כגון יואל ומיכה ואחרים כן יש ספר על שמם. הדבר בהחלט מעורר בי פליאה ותמיהה, מדוע בחרו שלא לעשות כך במקרים של משה רבנו, ודוד?. הרי הן דמויות חשבות מאוד ביהדות אז מה הסיבה שלא קראו לאף ספר בתנ"ך על שמם?
תשובה: 1. שאלה נפלאה. 2. החלוקה של ספר שמואל לשמואל א ושמואל ב, היא חלוקה נוצרית. ביהדות יש רק ספר שמואל אחד שכולל את מה שנקרא שמואל א וב. 3.בדרך כלל קראו לספר על שם הנביא או בית דינו של הנביא שכתב את הנבואות שבו. או על פי הנושא המרכזי שבהם (מלכים). 4.למעט התורה, שם, כוון שמדובר בספר שכולו מפי ה  יתברך, בלי יד של נביא שעיצבה את הכתוב על פי סגנונה, אין שמות חד משמעים לספרים, אלא הם נקראים על פי מילה המצויה בראשית הספר. (יש שמות נוספים שלא נכנס לעניינם כאן)
שאלה: חג הסגד ואמנת עזרא ונחמיה: לכבוד הרב שרון אני מכינה שיעור לקבוצת חברים שלומדים יחד, בנושא חג הסגד. (אני לא ממוצא אתיופי, מכירה את הסיגד מעבודתי) אני מתכוונת להתייחס לזיקות של החג לשבועות וליוה"כ, לבחון את "העברת" הדגם של "ספירת העומר" לתקופה של מעין הפנמה אחרי יום כיפור והמשמעויות שלה וכו. במסגרת הלימוד לקראת השיעור עיינתי כמובן בספר נחמיה ונתקלתי במאמר של ר יהודה קיל (כאן ששם טענתו המרכזית היא שהאמנה הזו מתמקדת דווקא בקבלת תורה שבעל פה שהתחילה להתקיים אז בימי נחמיה. וזה החידוש הגדול שבה שהצריך התחייבות של כל העם. זה הדהים אותי! כי הייתי רגילה לראות את "ביתא ישראל" כקהילה שרחוקה מהתורה שבעל פה, ופתאום זה האיר לי באור אחר, שדווקא במוקד החג יש התחייבות שכל כך קשורה לתורה שבעל פה! ואולי בעצם צריך לומר הפוך, שדווקא ביתא ישראל מצהירים פה על נאמנות גבוהה ביותר לתושב"ע וזה משתקף גם באופן העברת המסורת שלהם ששם דגש על "איש מפי איש" ולא על טקסטים. מה הרב חושב על כך? האם הרב מסכים עם הניתוח שעיקר תוכן האמנה של נחמיה הוא תושב"ע? והאם זה קשור למהות חג הסגד?
תשובה: אני מסכים עם כל מילה שלך. דמה לי שקיים הבלבול בהגדרה של המושג "תורה בעל-פה". נכון היום מקובל לזהות את התורה שבל-פה עם המשנה התלמוד וכו. ומכאן גם למעשה מקור הטענה שיהודי אתיופיה לא הכירו ולא ידעו את התורה שבעל פה. שזה נכון. אבל אם מגדירים את המושג "תורה שעל-פה" כדרך לעבודת ה "מתודולוגית" אז ברור שהקהילה האתיופית היא דוגמא טובה מאוד לכך. המסורת האתיופית מעוגנת בתפיסה מקראית. התיאולוגיה הדתית שלה מושתת על אימון רוצה לומר על מסורת על פה. אמר לי פעם אחד מחברי הקהילה שלנו, ניצול שואה, שבמצב של הסכם בין שני צדדים חשוב יותר האימון ההדדי מאשר אלף חוזים שחותמים בניהם. "אם אין מלה לאדם אז גם חוזה לא יעזור" הוא אמר לי. אמר כבר שלמה המלך מקום המשפט יכול להפוך למקום הרשע. רוצה לומר הכתוב אינו מבטיח לחברה מוסרית. יש סכנה בחברה המושתת על מסורת הלכתית כתובה להפוך לחברה חשדנית כלפי עצמה וכלפי אחרים. יתר על כן מסורת המושתת בעיקר על הכתוב יש בה סכנה להפוך למסורת שאינה חיה עם הזמן המקדשת את הכתוב רוצה לומר הכתוב יכול להקשות עליה להפוך לחברה רגישה משתפת ואנושית. במובן הזה נראה להצביע לערך התורה שבעל פה. אין ספק שבמובן הזה הקהילה האתיופיתת הינה דוגמא היוצאת מגדר הרגיל. במשך אלפי שנים בגלות, נתק מוחלט מהעם היהודי. הצליחה לשמר מסורת על פה שעברה מדור לדור. ברור שדבר כזה הצריך אימון מלה וכבוד הדדי. בעולם כזה מילה זאת מילה. מכאן מובן גם על מה שהתרחש לפני תקופת שבי ציון. הכל היה כתוב אבל רבים לא קיימו ושבי ציון כורתים מחדש את הברית ברית המושתת על אימון ולא רק על הכתוב. בקיצור מסכים עם כל מילה שלך. בהצלחה וחג שמח לכולנו שנזכה למצוא את האיזון בין הכתוב לתורה שבעל-פה. שרון. (התשובה ניתנה מהרב שרון ) רבני ורבניות בית הלל עונים לשו"ת גם בפייסבוק -
שאלה: תפילה: יש לי שאלה בנוגע לתפילה: כשאני עולה חז"ן (וגם לקריאה בתורה - אני גם יודע לקרוא בתורה) אני לא מבדיל בין כ (לא דגושה) לח או להדגיש את ה-ע. (כי פשוט לא התחנכתי לכך וניסיתי כמה פעמים ללמוד ועדיין לא הצלחתי) אז אמרו לי שזה בעייתי ויש פוסקים שאומרים שבכלל אני משנה את המילה ולכן אני לא ראוי להעלות. האם יש מקור לכך? מה הדין לגביי?? כבוד הרב.
תשובה: לך, אכן זה בעייתי ואתה יכול לעיין על כך בשולחן ערוך הלכות תפילה. כמו בכל דבר בחיים השאלה מה האלטרנטיבה ולכן למעשה עליך לשאול בכל בית כנסת, בו אתה רוצה לקרוא או להתפלל, את רב בית הכנסת - האם רצוי שתקרא או שתשאיר זאת לאחרים דוד לוי 098987548
שאלה: תפילה: יש לי שאלה בנוגע לתפילה: כשאני עולה חז"ן (וגם לקריאה בתורה - אני גם יודע לקרוא בתורה) אני לא מבדיל בין כ (לא דגושה) לח או להדגיש את ה-ע. (כי פשוט לא התחנכתי לכך וניסיתי כמה פעמים ללמוד ועדיין לא הצלחתי) אז אמרו לי שזה בעייתי ויש פוסקים שאומרים שבכלל אני משנה את המילה ולכן אני לא ראוי להעלות. האם יש מקור לכך? מה הדין לגביי?? כבוד הרב.
תשובה: בבית כנסת ספרדי ששם הרבו מבחינים אכן הטענה צודקת. בבית כנסת אשכנזי שהרוב לא יודעים להבחין כבר כתב הט"ז שכיוון שכולם כך אז מותר. לכתחילה ודאי שראוי לנסות ולאמץ בזמן התפילה וקריאת התורה הגייה שמבדילה.
שאלה: בל תקיף: רציתי לדעת האם בתספורת "פטריה" יש משום בל תקיף? ראיתי שזו תספורת נפוצה בקרב ילדים היום, הנושא חורה לי כשאני רואה ילד דתי מסופר כך בגלל שזה מזכיר את בל תקיף. ע"פ פירוש רש"י לפסוק: זה המשוה צדעיו לאחורי אזנו ולפדחתו, ונמצא הקף ראשו עגול סביב, שעל אחורי אזניו עקרי שערו למעלה מצדעיו הרבה. אהרן
תשובה: הפאות הן הצדעיים, דהיינו השיער שבין גובה המצח לבין האוזן, עד העצם העליונה שכנגד האוזן. במקום זה צריך להשאיר פאות ואסור לגלח שם כלל, אפילו בדברים שאין בהם בעיה של תער. מותר להסתפר שם בתנאי שאורך השערות יהיו בכדי שיוכל לכוף ראשן לתחילתן (בערך אורך שך 4 מלימטר) ראה בהרחבה בשו"ת דבר חברון ח"ג סימן עד לרה"ג דוב ליאור שליט"א. יום טוב
שאלה: הלכה כמנהג אבא: התחתנתי לפני כחודש ב"ה האשה ממוצא תמני ואנוכי ממוצא מרוקאי אז המנהגים שלנו שונים (היא אוכלת אורז ואני לא, היא דיברה נהגה לדבר בין נטילת ידיים ללחם ואני לא וכו ). עכשיו הם (המשפחה שלה) אומרים שאני יכול להתיר לה לנהוג כפי שהייתה רגילה כשהיא נמצאת בבית אביה, בעוד שאני חושב (וגם אבא שלי אמר) שאנני יכול לעשות זאת שהרי היא כבר נשואה לי ועל כן היא לוקחת את המנהג שלי. רציתי לשאול מה דעתך בעניין?
תשובה: לך. לא כדאי לך לשאול אותי בנושא הזה. את ילדיכם שניכם צריכים לחנך כמנהג אבותיך, אך בקשר לרעייתך, אני חושב שרעייתך יכולה להמשיך ולנהוג כמנהג אביה. לדעתי, החשיבה שהאשה צריכה לנהוג כמנהגי בעלה, מונעת מאותו השורש הקובע, שאלמנה שהתחתנה עם בעל חדש לא תעלה לקבר בעלה הראשון, כי זה נותן תחושה לא טובה לבעלה הנוכחי, שליבה עדיין עם בעלה הקודם. האם באמת זו בעיה שרעיתך תנהג כנהגי בית אביה? לא נראה לי. אז למה חשוב כל כך שהיא תשנה את מנהגיה? כדי שאתה תרגיש טוב יותר, שאתה תרגיש שהיא "איתך". אבל אם אתה מבין שהיא "איתך" גם אם היא נוהגת כמנהגי אביה, אז היא יכולה להמשיך ולנהוג כמנהגי אביה, וזה לא צריך להפריע לך. אני גם חושב שיש הבדל בין מנהג למנהג. לדוגמא- דיבור בין נטילת ידים לברכת "המוציא", אין מנהג ליהודי תימן המחייב דיבור בין הנטילה לברכה. אלא שהם נהגו, שאם יש משהו לומר- אפשר לומר. אז לא נורא בכלל אם היא לא תדבר בין הנטילה לברכה. מה אכפת למשפחתה שהיא לא תדבר בין הנטילה לברכה? לגבי אכילת אורז בפסח- בביתכם ברור שהיא לא תבשל אורז. אבל אם אתם בבית הוריה, מה יקרה אם היא תאכל אורז?. לגבי נוסח התפילה- אני לא חושב שאשה צריכה לשנות את נוסח תפילתה לפי נוסח תפילת אבי בעלה (ידוע לי שרבנים גדולים הורו שאשה כן תשנה את נוסח תפילתה לפי נוסח בעלה) אני מכיר זוג, שהבעל מכריח את אשתו לאכול אורז בפסח, שלא כמנהג אביה, וזה לגמרי לא נראה לי. אני חושב שזה בא ממקום של רצון להרגיש שליטה, וזה לא נכון ולא בריא.
שאלה: מכון מאיר: האם מותר להוריד חופשי (חינם) שיעורי תורה מהאתר של מכון מאיר בפרט ומהאינטרנט בכלל מחמת זיכוי הרבים מבלי חשש גזל?
תשובה: לך תתקשר למכון מאיר ותשאל אותם. ככל בדיני ממונות תמיד צריך לשאול את האדם (ולא לנסות לשער השערות) ובהצלחה ותזכה למצוות דוד לוי
שאלה: בקשר לכשרות: הייתי מעוניין לדעת כמה עולה הקורס כי אני מעוניין ללמוד את זה זה גם יכול להיות טוב בעתיד אז ואשמח עם יחזרו לי עם תשובה
תשובה: התחלנו לאחרונה 2 קורסים. אנא צור קשר ישירות עם אגף הקורסים 0525802874 לפרטים נוספים
שאלה: חרקים: האם יש חרקים בלימונית?
תשובה: כל העלים הינם בחזקת נגועים. הדרך הטובה ביותר לשימוש היא לבשל את העלים ולסנן אחר כך את התה.
שאלה: פתיחת עסק: כבוד הרב: יש לי אתר עיסקי של מוצרי שיער כבר 5 שנים אבל אני לא רגוע תמיד יש לי את המחשבה והתשוקה שאני צריך להוציא את העסק החוצה, איך אני יודע שאני עושה את הצעד הנכון.
תשובה: ראשית לא כ"כ הבנתי את כוונת דבריך "להוציא את העסק החוצה", ודבר שני אם שאלתך האם כדאי לפתח את העסק ולהגדילו, טוב שתתייעץ בדבר עם אנשים מהתחום המבינים בעולם העסקי. יום טוב ובהצלחה!
שאלה: בשר בקר: האם אפשר לסמוך על חברת הבשר mf, כתוב חלק באישור הרבנות?
תשובה: לא סומכים על חברות אלא על הכשרים. ההכשר הזה הוא חלק מהדרין על פי שיטת הבית יוסף. ואפשר לסמוך.
שאלה: איחור לתפילה: מה עדיף לרוץ ברמזור אדום או לאחר לתפילה
תשובה: לאחר לתפילה, חמירא סכנתא מאיסורא וודאי ממצות עשה
שאלה: שם של רשע: שמי עומרי,ואני לומד בישיבה. לאחרונה התחלתי לברר את מהות השם. ורציתי לדעת האם עלי לשנות את שמי בגלל שהוא על שם אדם רשע מהתנ"ך(כמובן שהוריי לא התכוונו לזה בברית,הם פשוט אהבו את השם). האם אי אפשר להגיד שאני תיקון של אותו אדם רשע? אשמח אם תוכל להפנות אותי למקורות שאוכל להרחיב בנושא וגם לתת לי את התשובה ההלכית גרידא.
תשובה: צריך להחליף את השם. מנהג ישראל הוא לא לתת שם של רשע כין השם גורם. תלמוד בבלי מסכת ברכות דף ז עמוד ב מנא לן דשמא גרים? - אמר רבי אליעזר דאמר קרא:  תהלים מו  לכו חזו מפעלות ה  אשר שם שמות בארץ, אל תקרי שמות אלא שמות.
שאלה: תרופות וציוד רפואי שנשאר - מה מותר לעשות?: אמא שלי נפטרה לפני כחודש. יש לנו ציוד רפואי שלה ותרופות שקנינו בקופת חולים. חלק מהתרופות והציוד הרפואי קופת החולים נותנת ללא ת בגלל סוג המחלה. אני רוצה לתת את התרופות והציוד למחלקה שהייתה מאושפזת בה בבי"ח שהם זקוקים לציוד הנ"ל וכאות על מה שעשו למענינו. האם זה נכון שאת התרופות שקנינו בכסף אוכל למסור ללא חשש לבי"ח? ושאלה שנייה האם אוכל גם למסור לבי"ח את התרופות והציוד שקיבלנו ללא ת מהקופה או שמא זה נחשב לגזל ועלי להחזיר זאת לקופת החולים??
תשובה: לך התרגשנו מאד לראות שבתוך כל האבל וההתמודדות עם האובדן אתם משקיעים מחשבה, הן בתרומה לחברה והן בהזהרות בממון הזולת. התיעצנו עם רופא מומחה והוא אמר כך: לגבי התרופות - אסור לבית חולים או קופת חולים לקבל בחזרה תרופות מאנשים פרטיים. יש ארגון פרטי שאוסף אותם בשם חברים לרפואה - לגבי הציוד הרפואי, מלכתחילה יש להחזיר אותו לקופת החולים שנתנה לכם את הציוד, משום שהניהול הכלכלי של כל מקום הוא עצמאי. אם קופת חולים איננה מעונינת - אפשר לתת למי שרוצים. המקום ינחם אתכם בתוך שאר אבלי ציון וירושלים ולא תוסיפו לדאבה עוד טוביה tsbias1 gmail.com
שאלה: עליה לתורה: האם מותר לעלות לתורה אדם מפגר (פיגור קל) בשכלו שמואל
תשובה: יש על כך תשובות לא מועטות, המתירות את העליה הזו, ואף מחייבות אותה, כחלק מהחלק של אותו אדם בתורה. כתב על זה מאמר חשוב הרב אלישע אבינר הי"ו:
שאלה: מצוות וחוקים: אם אני לא בחרתי להברא וה הוא זה שברא אותי, והוא גם זה שלפעמים מביא לי סבל, איזה זכות יש לו להגיד לי מה לעשות?
תשובה: הוא יוצרך, ויצירתו אמת וטוב. ואף שבתפיסתנו את המציאות אנן חווים סבל. כל מעשיו הם לטוב. לכן יש לקבל דבריו.